প্রকল্প থেকে রাজস্ব খাতে স্থানান্তরের দাবিতে মানববন্ধন
মহিলাবিষয়ক অধিদপ্তরের উপজেলাপর্যায়ে মহিলাদের জন্য আয়বর্ধক (আইজিএ) প্রশিক্ষণ প্রকল্পের জনবলকে রাজস্ব খাতে স্থানান্তরের দাবিতে মানববন্ধন অনুষ্ঠিত হয়েছে।  







রোববার সকাল ৯টার দিকে মহিলাবিষয়ক অধিদপ্তরের কার্যালয়ের সামনে এ কর্মসূচির আয়োজন করা হয়। এতে অংশ নেয় অধিদপ্তরের মাঠপর্যায়ে কর্মরত আইজিএ প্রশিক্ষণ প্রকল্পের সব প্রশিক্ষক ও কর্মচারীবৃন্দ। 




এ সময় তারা বলেন, এই প্রকল্পের মাধ্যমের প্রায় চার লাখ নারীকে বিভিন্ন ধরনের প্রশিক্ষণ প্রদান করেছি। যার মধ্যে ৫০ হাজার নারী উদ্যোক্তা তৈরি হয়েছে।  অনেক প্রশিক্ষণপ্রাপ্ত নারী তাদের নিজ নিজ ক্ষেত্রে কৃতিত্বের স্বাক্ষর রেখে চলেছেন। 
তারা আরও বলেন, এই প্রকল্পের ৯০ শতাংশ কর্মচারী নারী। অনেকেই স্বামী পরিত্যক্ত এবং পরিবারের প্রধান উপার্জনকারী। এ ছাড়া অধিকাংশই দরিদ্র পরিবার হতে আসা। তাই মানবিক বিবেচনায় রাজস্ব খাতে অন্তর্ভুক্ত করার জোর দাবি জানান তারা। 
সংশ্লিষ্ট সূত্র জানায়, এই প্রকল্পটি ৫ বছর মেয়াদি ২০১৮ সালের ২৩ এপ্রিল যাত্রা শুরু হয়ে ২০২৩ সালে জুন মাসে শেষ হয়েছে। পরে প্রকল্পের মেয়াদ আর বাড়ানো হয়নি।

মহিলাবিষয়ক অধিদপ্তরের উপজেলাপর্যায়ে মহিলাদের জন্য আয়বর্ধক (আইজিএ) প্রশিক্ষণ প্রকল্পের জনবলকে রাজস্ব খাতে স্থানান্তরের দাবিতে মানববন্ধন অনুষ্ঠিত হয়েছে।